21.5.2016

Jousimetsästys 2020 -tavoiteohjelma

Jousimetsästys 2020 -tavoiteohjelma luo perustan ja antaa suunnan Suomen Jousimetsästäjäin liitto r.y.:n (SJML), ja toivottavasti koko Suomalaisen jousimetsästysyhteisön toiminnalle. Tavoite- ja toimenpideohjelma on sanoja. Se on tekoja. Se on henkeä. Se on realismia ja unelmia.

Ohjelman on laatinut SJML:n hallitus. Jäsenistö osallistui ohjelmatyöhön kyselyissä ja nettikeskustelussa. Seurojen ja liiton aktiivit toivat panoksensa ohjelman luomiseen tarkoitusta varten järjestetyissä tilaisuuksissa.

Tavoite- ja toimenpideohjelma on hyväksytty kevään 2016 vuosikokouksessa, SJML toivoo, että keskeiset sidosryhmät voivat osaltaan hyväksyä ohjelman oman toimintansa pohjaksi. Näin yhdistetään voimia suomalaisen jousimetsästyksen parhaaksi.

Visio

Suomen jousimetsästyksen visio on koko jousimetsästysalan yhteinen tahtotila siitä, millaiseksi haluamme tulla: visiossamme jousimetsästyksestä tulee sen elämyksellisyyden ja muiden vetovoimatekijöiden vuoksi yleisesti hyväksytty ja suosiotaan jatkuvasti kasvattava koko kansan metsästys- ja eränkäyntiharrastus.

Missio

Suomen Jousimetsästäjäin liiton missio, eli liiton olemassaolon tarkoitus, on toimia jousimetsästyksen asiantuntijana, kehittäjänä ja kokoavana voimana Suomessa.

SJML on suomalaisten jousimetsästäjien (henkilöjäsenet) ja sen jäsenseurojen valtakunnallinen keskusjärjestö, joka toimii maamme jousimetsästyksen aatteellisena järjestönä ja keskeisenä vaikuttajana. Liitto kokoaa eri intressipiirit yhteen ja kehittää jousimetsästyksen olosuhteita ja toimintaedellytyksiä Suomessa. Toiminnan perusta rakentuu jousimetsästyksen eettisiin arvoihin ja suomalaisen eräperinteen kunnioittamiseen.

Liitto tekee yhteistyötä paikallisten jousimetsästysseurojen, metsästysoloihin vaikuttavien viranomaisten, metsästysseurojen, maanomistajajärjestöjen, riistantutkimuksen, luonnonsuojelujärjestöjen sekä muiden jousiampumaurheilua edistävien järjestöjen kanssa.

Lisäksi liitto kehittää aktiivisesti jousimetsästyksen edellytyksiä mm. lainsäädännön suhteen, tavoitteenaan saada jousi tasavertaiseksi metsästysaseeksi muiden metsästysvälineiden joukkoon.

Suomen Jousimetsästäjäin liitto toteuttaa eurooppalaisen jousimetsästysyhteisön periaatteita ja päämääriä. Liitto kuuluu jäsenenä jousimetsästystä riistakantojen kestävää kehitystä edistäviin järjestöihin: European Bowhunting Federation ja International Council for Game and Wildlife Conservation.

Arvot

Arvot kertovat, mitä pidämme tärkeänä ja kuinka toimimme. Hyvin määriteltyinä arvot ohjaavat käytännön toimintaa. Suomen jousimetsästyksen arvoiksi olemme nostaneet metsästämisen luonnon ehdoilla, metsästystaitojen vastuullisen kehittämisen, hyvät erätavat sekä vastuullisuuden luonnosta.

Arvot mahdollistavat lajin harrastajien fyysisen ja psyykkisen hyvinvoinnin. Luontoarvot sekä lajiin kuuluva toisten huomioon ottaminen, auttaminen, sosiaalisuus ja vastuullisuus vahvistavat lajin kasvatuksellisuutta.

Eränkäynnin nautinto ja harrastuksen olosuhteet

Liitto kehittää jousimetsästyksen olosuhteita yhdessä paikallisten seurojen kanssa, jotta mahdollisuus antaa eräperinteestä kumpuavia onnistumisen elämyksiä harrastajilleen säilyisi. Tekemisen ilo ja rakkaus lajiin toimivat tärkeinä motivaation lähteinä vapaaehtoisille työntekijöille. Liitto edistää yhteistyöjärjestöjensä kanssa avointa, kaikki harrastajaryhmät huomioivaa metsästyskulttuuria ja kehittää osaltaan aktiivisesti jousimetsästäjän elämysmahdollisuuksia ja metsästysolosuhteita.

Jousimetsästysammunta kilpailumuotona on huippu-urheilua, jossa tahto usein ratkaisee lopputuloksen. Suomalainen jousimetsästysyhteisö haluaa luoda riittävät puitteet sille, että kaikilla jousimetsästystoiminnan parissa toimivilla on mahdollisuus paitsi menestyä, myös päästä kehittämään metsästyksessä tarvittavaa ammuntataitoaan.

Painopisteet

Tavoiteohjelmaan valittiin kuusi painopistealuetta, joiden kehittämiseen panostetaan seuraavan vuosikymmenen aikana. Painopistealueista kaksi ensimmäistä – jousimetsästysmahdollisuudet ja -osaaminen – ovat samalla sisällöllisiä tavoitteita, neljä viimeisintä keinoja niihin pääsemiseksi. Nämä painopistealueet ovat:

* Jousimetsästyksen osaaminen
* Jousimetsästysmahdollisuudet
* Seuratoiminnan kehittäminen
* Viestintä, yhteistyö ja yhteiskuntavastuu
* Jousimetsästysyhteisön elinvoimaisuus ja yhteisön monipuolisuus
* Talous ja toimintaolosuhteet

Jousimetsästysmahdollisuudet

Miksi?

* Jousimetsästysmahdollisuudet mahdollistavat lajin harrastajamäärien kasvun
* Jousimetsästysmahdollisuuksiin vaikuttavat asiat muodostavat hyvän kierteen: välineet ja niiden hallinta, harjoittelumahdollisuudet, erätaidot sekä metsästysmahdollisuudet järkevällä etäisyydellä

Miten?

* Varmistetaan jousimetsästysmahdollisuudet myös taajamien läheisyydessä sekä valtion ja muiden yhteisöjen mailla
* Edistetään jousimetsästyksen ja metsästysseurojen yhteistyötä
* Turvataan jousimetsästysmahdollisuudet haittaeläinten kantojen hallinnassa
* Edistetään laadukkaan, mutta edullisen välineistön hankintaa

Seuratoiminnan kehittäminen

Miksi?

* Kattava, vetovoimainen ja perusarvot hyväksyville tulijoille avoin seuratoiminta luo edellytykset koko jousimetsästyksen hyvinvoinnille
* Jousimetsästäjien ja luottamushenkilöiden kehittyminen parantaa sitoutumista ja lisää jousimetsästyksen kiinnostavuutta
* Seurojen sisäinen ja ulkoinen viestintä rakentavat jousimetsästyksen mielikuvaa
* Paikallisseurojen keskinäinen viestintä ja yhteistoiminta laajentavat toimintaa kustannustehokkaasti

Miten?

* Kehitetään seuroista vetovoimaisia ja jäseniään monipuolisesti palvelevia
* Huolehditaan siitä, että seuroissa on osaavia lajin ohjaajia ja lajin puolestapuhujia
* Kehitetään seuratoimintaa niin, että
	+ Seuratoiminnan tasoerot minimoidaan – minimiedellytykset seuroille
	+ Huolehditaan seura-aktiivien tehtäväkierrosta ja harrastajien aktivoinnista voimavarojen lähteenä
	+ Tehdään viestintää aktiivisesti ja systemaattisesti – vain se huomataan, mistä kerrotaan
* Luodaan jousimetsästykseen yhtenäinen osaamisen kehittämisen ohjelma, jossa seuratoiminta on aktiivisessa roolissa ja työnjako liiton kanssa on selkeä
* Pidetään seuratoiminta tasokkaana, mikä lisää jäsenten kiinnittymistä seuraan ja lajin toimintaan
* Sitoutetaan aktiivijäsenet toiminnan aktivointiin ja pitämiseen arvojen ja tavoitteiden mukaisessa linjassa sosiaalisen kontrollin ja opastuksen avulla
* Kehitetään vapaaehtoistoiminnan laatua: suora yhteys kustannustehokkaaseen ja laadukkaaseen toimintaan
* Nostetaan toiminnan tasoa luomalla malliyhteisö, josta ammentaa esimerkkiä

Viestintä, yhteistyö ja yhteiskuntavastuu

Miksi?

* Jousimetsästyksen on tärkeää hoitaa asiansa vastuullisesti yhteiskunnan ja ympäristön kannalta
* Viestintä on vaikuttamisen tärkein väline
* Viestinnän rooli on merkittävä tavoiteohjelman toteutuksessa
* Metsästystä voidaan edistää yhteistyössä, käytetystä metsästysaseesta riippumatta

Miten?

* Toimitaan aina määriteltyjen arvojen mukaan
* Tuleviin lainmuutoksiin vaikutetaan ennakoivasti
* Luodaan viestintästrategia ja toteutetaan viestintä yhteisön tavoitteita tukien
* Kehitetään omia viestintäkanavia; Jäkkärä-verkkopalvelut sekä muut mediayhteistyökumppanit
* Hallitaan yhteisön ulkopuoliset viestintäkanavat ja pidetään niihin tehokkaasti yhteyttä
* Kehitetään kriisiviestintävalmiutta - aloitteellinen ja ennakoiva toiminta vähentää yllätysten mahdollisuutta
* Ylläpidetään ja kehitetään yhteistyökumppanisuhteita aktiivisesti
* Etsitään yhteistyömahdollisuuksien syventämistä erityisen läheisten yhteistyökumppaneiden Suomen Metsästäjäliitto ry:n ja Suomen Perinnejousimetsästäjäin liitto ry:n kanssa

Jousimetsästysyhteisön elinvoimaisuus ja yhteisön monipuolisuus

Miksi?

* Uusiutuminen ja jäsenmäärän pitäminen rakenteeltaan monipuolisena varmistaa lajin menestyksen pitkällä tähtäimellä, jolloin jousimetsästysyhteisöt pysyvät elinvoimaisina
* Vaikka jousimetsästäjät ovat keskimäärin muita metsästäjiä nuorempia, on varauduttava suurten ikäluokkien jälkeiseen aikaan
* Nuoret kokevat konkreettisen toiminnan ja sen yhteydessä saadun avun ja tuen parhaaksi tavaksi oppia asioita
* Nuoret ovat usein valmiita sitoutumaan toimintaan vain lyhytaikaisesti; kokeilijoiden innostaminen mukaan toimintaan

Miten?

* Innostetaan miesvaltaisen yhteisön toimintaan lisää naisia heille soveltuvan kehityspolun avulla
* Valmistellaan nuorisotoiminnan linjaukset, jotka perustuvat yhdessä sovittuihin arvoihin ja päämääriin
* Kehitetään lasten ja nuorten seuratoimintaa, jolloin saadaan mukaan lisää nuorta polvea
* Suunnitellaan lapsille ja nuorille soveltuvaa koulutus-, ohjaus- ja valmennustoiminta
* Nuoret vierastavat suurta työmäärää tai pitkäaikaista sitoutumista – pilkotaan ja kierrätetään tehtäviä sekä jaetaan vastuuta entistä paremmin, jotta rohkaistaan nuoria mukaan toimintaan.

Talous ja toimintaolosuhteet

Miksi?

* Jousimetsästysyhteisöihin sitoutuneiden lajin harrastajien määrä ratkaisee taloudelliset edellytykset pitää yllä harjoittelu- ja metsästysmahdollisuuksia
* Jousimetsästäjien määrän ja harrastuksestaan maksavien osuuden kasvulla on ratkaiseva merkitys lajin taloudelle ja olosuhteille
* Tarvitaan erityyppisiä ratkaisuja uusien harjoitusrata- ja metsästysmahdollisuuksia luovien hankkeiden edistämiseen.

Miten?

* Jousimetsästysyhteisöjen toiminta perustuu nykyisin täysin jäsenten tulorahoitukseen – selvitetään mahdollisuudet yhteiskunnan tukeen – erityisesti nuorisotyön osalta
* Osallistetaan yhteistyökumppaneita win-win -periaatteella jousimetsästyksen kehittämiseen – hoidetaan kumppanuudet vastuullisesti ja ammattimaisesti
* Parannetaan harjoittelu- ja metsästysmahdollisuuksien tasoa ja lisätään niiden määrää
* Tarjotaan jäsenetuja
* Houkutellaan sitoutumattomia jousimetsästäjiä mukaan järjestötoimintaan
* Pidetään jousimetsästysharrastuksen kustannukset kohtuullisena.